

**MINISTERUL JUSTIŢIEI**

**OFICIUL NAŢIONAL AL REGISTRULUI COMERŢULUI**

***Bucureşti, Bd. Unirii Nr. 74, Bl. J3b, Tronson II+III, Sector 3; Telefon: +40 21 316.08.04, 316.08.10; Fax: +40 21 316.08.03; Cod poştal: 030837***

***Website: www.onrc.ro; E-mail:*** ***onrc@onrc.ro******; Cod de Identificare Fiscală: 14942091***

 Bucureşti, 31 ianuarie 2017

**INFORMARE DE PRESĂ**

**Începând cu data de 1 februarie 2017, ca urmare a intrării în vigoare a Legii nr. 1/2017 privind eliminarea unor taxe şi tarife, precum şi pentru modificarea şi completarea unor acte normative, la registrul comerţului nu se vor mai percepe următoarele:**

1. **Taxe pentru operațiunile de înregistrare în registrul comerțului:**
* **cererea de înregistrare în registrul comerţului** - persoane juridice – **PJ** (cuprinde: autorizare constituire, înmatriculare, autorizare funcţionare prin declaraţie pe propria răspundere) **– 250 lei**;
* **cererea de înregistrare în registrul comerţului** - persoane fizice autorizate, întreprinderi individuale, întreprinderi familiale - **PFA, II, IF** (cuprinde: înmatriculare, autorizare funcţionare prin declaraţie pe propria răspundere) **– 90 lei**;
* **cererile de menţiuni simple** **– 45 lei**:
	+ cerere verificare disponibilitate/rezervare denumire firmă - PJ/PFA, II, IF;
	+ cerere verificare disponibilitate/rezervare denumire emblemă - PJ;
	+ declaraţie model 1 - PJ/PFA, II, IF;
	+ declaraţie model 2 - PJ/PFA, II, IF;
	+ declaraţie model 3 - PJ/PFA, II, IF;
	+ cerere de radiere - PJ/PFA, II, IF;
	+ cerere de menţiune operaţiune unică - PJ;
	+ cerere de menţiuni - PFA, II, IF;
	+ cerere depunere şi menţionare acte - PJ;
	+ cerere depunere şi menţionare acte - PFA, II, IF;
	+ cerere depunere situaţii financiare - PJ;
	+ cerere eliberare duplicat - PJ/PFA, II, IF;
	+ cerere îndreptare erori materiale - PJ;
	+ cerere îndreptare erori materiale - PFA, II, IF;
	+ cerere de preschimbare a certificatului de înmatriculare - PJ/PFA, II, IF;
	+ cerere înregistrare în registrul comerţului - numire lichidator potrivit art. 31 alin. (4) din Legea nr. [359/2004](file:///C%3A%5CUsers%5Ctestoem%5Csintact%203.0%5Ccache%5CLegislatie%5Ctemp%5C00077024.htm) privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, cu modificările şi completările ulterioare - PJ;
	+ cerere înregistrare în registrul comerţului - numire lichidator potrivit art. 237 alin. (7) din Legea societăţilor nr. [31/1990](file:///C%3A%5CUsers%5Ctestoem%5Csintact%203.0%5Ccache%5CLegislatie%5Ctemp%5C00078665.htm), republicată, cu modificările şi completările ulterioare - PJ;
* **cererile de menţiuni complexe** **– 220 lei**:
	+ cerere de menţiuni cu două sau mai multe operaţiuni – PJ;
1. **Fondul de lichidare – 50% aplicat la taxele de înregistrare;**
2. **Fondul privind Buletinul Procedurilor de Insolvenţă – 10% aplicat la taxele de înregistrare**.

*Pentru detalii suplimentare, vă rugăm să contactați Biroul Comunicare și Relații Internaționale (**presa@onrc.ro*)